Rhesos L 

PERSOANELE (în ordinea intrării în scenă) 

CORUL străjilor troiene 

HEKTOR, comandantul trupelor troiene şi aliate 

AINEIAS, erou troian 

DOLON, războinic şi spion troian 

UN VESTITOR 

RHESOS regele tracilor 

ODYSSEUSI  eroineneni 

DIOMEDES J 

ATHENA, ocrotitoarea hellenilor 

PARIS, fratele lui Hektor 

VIZITIUL lui Rhesos 

O MUZĂ, mama lui Rhesos 

Drama se desfăşoară în tabăra troienilor, care s-au aşezat în cîmpia de sub zidul 
cetății. E noapte. Dinspre tabăra hellenilor şi lagărul flotei lor se văd lumini de 
focuri. Hektor doarme în cortul său de comandant pe un pat aşternut cu frunze. 
Intră Corul, alcătuit din războinici troieni care tocmai făceau de strajă. 
CORIFEUL 

Să meargă spre patul lui Hektor vreunul din voi, scutierilor fără de somn ce-i 
purtaţi basileului armele, şi care aţi fost rînduiţi, în straja a patrat, să vegheaţi 
peste toată armata. Te sprijină, Hektor, în cot şi ridică-ţi capul, deschide-ţi ochii 
<cumpliţi> precum ai Gorgonei?, părăseşte culcuşul de frunze întins pe pămînt! 
Ascultă o ştire de seamă. 

HEKTOR (ridicîndu-se, apoi coborînd din pat) 

Hei! Cine-i acolo? E vocea vreunui prieten? Stai! Cine eşti? Care-i parola? 
Rosteşte-o tare! Oare cine se-apropie noaptea de patul meu? Vorbeşte odată! 
CORIFEUL Suntem străjile oastei. 

HEKTOR 

De ce s-a stîrnit gălăgie? 

CORIFEUL 

Să fii liniştit. 


Dar eu sunt liniştit. Am fost atacati, în beznă, pe neaşteptate? 

CORIFEUL 

Nu încă. 

HEKTOR 

De ce-ați întrerupt veghea voastră şi-aţi iscat tulburare-n armată? Ce ţineţi să-mi 
spuneţi în toiul nopţii? Nu ştiţi că, în preajma oştirii argeilor, noi noaptea 
dormim lîngă toate armele noastre? 

CORUL 

Strofă 

înarmează-te, Hektor, aleargă la corturi, aliaţii trezeşte-i, 

zoreşte-i să pună mîna pe lance. Vesteşte-ţi prietenii să se unească şi ei cu 
războinicii tăi. înhămaţi-vă caii. 

Cine va merge la fiul lui Pânthooss, ori la fiul Europei“, căpetenia cetelor de 
Iykieni”? Unde sunt preoţii care scrutează măruntaiele jertfelors? Unde-s mai- 
marii celor cu arme uşoare”? Arcaşi frigienit, legaţi-vă iute coarda la arcul 
vostru de corn?. 

HEKTOR 

îmi vestiți noutăţi ce-nfioară auzul, şi vreţi totodată să-mi dați curaj. Dar nu e 
nimic desluşit într-aceasta. Ori Pan v-a lovit cu biciul, urmaşul lui Kronos", şi vă 
zguduie groaza, [încît, părăsindu-vă locul de veghe, iscaţi tulburare-n armată]? 


Ce ştire-mi aduceţi? Voi mult aţi vorbit, dar în spusele voastre nimic nu e 
limpede. 

CORUL Antistrofă 

Hektor, în tabăra oastei hellenilor focuri au ars toată noaptea; cerul şi navele lor 
sunt iluminate de torţe. Toţi luptătorii cu larmă s-au dus noaptea spre cortul lui 
Agamemnon, ca să primească, desigur, poruncă nouă. Nicicînd n-a domnit 
asemenea frică în sînul oştirii marine!!, îngrijoraţi pentru ce s-ar putea să 
urmeze, noi am venit să-ţi vestim întîmplările, ca, mai tîrziu, nu cumva să ne afli 
vreo vină. 

HEKTOR 

Voi ați venit la timp; însă de ce vă temeti? 

Duşmanii vor, trăgînd la vîsle, să părăsească Troia noaptea, s-o ia la fugă 
dispărînd chiar de sub ochii noştri. Mă bucură aprinderea semnalelor nocturne. 
De ce mi-ai smuls, Apollon, biruința, precum ai smulge prada unui leu, mai 
înainte să fi azvîrlit în mare, să fi zdrobit cu lancea mea întreaga oaste 
argiană!?? Căci, dacă nu m-ar fi împiedicat apusul soarelui strălucitor, eu lancea 
norocoasă n-aş mai fi oprit-o fără să dau foc la nave, fără să trec prin corturile- 
aheilor şi să-i ucid cu braţul meu acoperit de sînge. 

Eu chiar şi pe-ntuneric eram pregătit să lupt, cît timp mă sprijineau norocul şi 
un zeu!5. Dar, în deşteptăciunea lor, prezicătorii, avînd ştiinţa rînduielilor divine, 
m-au îndemnat s-aştept lumina zilei, şi-apoi să nu mai las nici un argeu pe 
continent!?. Ei nu aşteaptă clipa hotărită de prezicătorii mei; fugarul pe-ntuneric 
e viteaz nevoie mare. 

Hai, cît mai grabnic, trebuie să poruncim oştirii să se scuture de somn şi să 
apuce armele în miîini. Acelora dintre duşmani care sunt gata să se caţere în 
nave, străpungeţi-le spatele, ca să împroaşte scările cu sînge! Iar ceilalţi, prinşi, 
legaţi în lanţuri, să se deprindă a lucra din greu ogoml Troiei! 

CORIFEUL 

Tu, Hektor, te grăbeşti, fără să fi aflat ce se petrece. Nu este limpede dacă 
argeii fug într-adevăr. 

HEKTOR Cu ce alt gînd ar fi aprins atîtea focuri? 

CORIFEUL Eu n-am habar, însă purtarea lor îmi dă de bănuit. 

HEKTOR Să ştii că toate te vor înfrica, dacă te temi de asta. 

CORIFEUL Aheii, pînă astăzi, n-au aprins nieicînd atîtea focuri. 

HEKTOR Ei, pînă astăzi, n-au fost biruiţi nieicînd atît de ruşinos. 

CORIFEUL Noi ţie-ţi datorăm izbînda; acum dă ordin s-o 

desăvîrşim. 
HEKTOR Da; cu duşmanii-n faţă, doar o vorbă are preţ: „la arme!" 

CORIFEUL 

Dar iată-l pe Aineias sosind cu pasul mare, el vine să le-aducă prietenilor săi o 
veste însemnată. 

(Intră Aineias.) 

AINEIAS!5 

Care-i temeiul, Hektor, că străjile de noapte, trecînd prin tabără, s-au adunat la 
cortul tău, înspăimîntate? De ce-au ţipat în toiul nopţii şi-au trezit oştirea? 
HEKTOR a-ţi armele, îmbracă-te, Aineias, cu armură! 

AINEIAS 

Ce se petrece? Ai primit înştiinţare că duşmanii, ocrotiţi de beznă, au dat năvală 
fără veste? 

HEKTOR Ei suie în corăbii, se pregătesc de fugă. 

AINEIAS Dar poţi să-mi dai dovadă hotărită despre asta? 


HEKTOR 

Argeii au aprins făclii, să ardă toată noaptea. Nu cred că vor mai aştepta pînă în 
zori, ci, pentru c-au iscat aceste focuri, vor părăsi pămîntul Troiei, suiți în nave 
bine întocmite, şi vor goni spre casă. 

AINEIAS Şi tu ce vrei să făptuieşti într-asta? De ce te-ai înarmat? 

HEKTOR 

Cînd îşi vor face vînt pe vase, ca să fugă, am să-i opresc cu lancea pe duşmani, şi 
am să cad asupra lor cu toată greutatea mea. 

Ar fi ruşine pentru Ilion, şi chiar mai mult decît ruşine, ar fi nenorocire, cînd 
zeul ne oferă duşmanii fără luptă, noi să-i lăsăm să fugă, după ce-am îndurat din 
partea lor atîtea rele. 

AINEIAS 

De ce nu eşti un sfetnic tot aşa de bun, pe cît eşti de viteaz în fapte? Dar nici un 
muritor nu are toate însuşirile de la natură; primeşte fiecare cîte-un dar 
deosebit. Tu eşti făcut să lupţi iar alţii să dea sfaturi înțelepte. 

Ai auzit vorbindu-se c-au fost aprinse focuri, şi tu te înfierbînţi, crezi că aheii fug 
şi vrei să duci armata împotriva lor, să treacă noaptea peste şanţuri de-apărare. 
Dar dacă, după ce vei fi săltat peste tranşeele adinci, îi afli pe duşmani, nu gata 
de-a fugi din ţara noastră, ci hotă-riţi să se împotrivească, iar dacă te vor birui, 
tu cum vei mai răzbi să intri în cetate? Cum va răzbate dincoace de palisade 
oastea în risipă? Cum vor conduce vizitiii carele pe poduri fără-a sfărma butucii 
roţilor? 

în schimb, de vei învinge, va intra în luptă şi feciorul lui Peleus!5. El nu va- 
ngădui să dai corăbiilor foc, nici să-i 

măcelăreşti prea lesne, cum ai crede, pe ahei, căci omul e nestăvilit şi zdravăn 
ca un turn. 

Armata haide s-o lăsăm să doarmă liniştită lîngă scuturi, să se refacă după 
oboseala bătăliei. Mai nimerit îmi pare să trimitem un bărbat, cu voia lui, să 
iscodească tabăra duşmană. Dacă argeii tocmai stau să fugă, să ne-avîntăm şi să 
cădem asupra lor. Dacă aceste focuri le-au aprins în tabără doar ca să ne atragă 
într-o cursă, vom şti de la spionul nostru ce uneltesc duşmanii, şi-atunci vom 
ţine sfat. Aceasta-mi este judecata, Hektor. 

CORUL Strofă 

La fel ne gîndim şi noi. Urmează-i părerea, leapădă-ţi gîndul. Cutezanţa prea 
mare la o căpetenie nu e pe placul nostru. Ce-ar fi mai prielnic decît să trimiţi la 
corăbii 

un cercetaş iscusit, 

care să afle de ce luminează aceste focuri 

aproape de prorele navelor? 

HEKTOR 

Mă dau bătut, dacă vă place tuturor această cale. Aineias, du-te, linişteşte aliaţii. 
Armata s-ar putea să fie tulburată de vestea întrunirilor din toiul nopţii. Eu, în ce 
mă priveşte, voi trimite la duşmani un spion. 

De vom afla că uneltesc vreo viclenie, nimic nu-ţi vom ascunde, iar cînd vom ţine 
sfat vei fi de faţă. însă, de fac anume pregătiri, cu gînd să fugă, ia seama, să auzi 
chemarea-naltă a trompetei. Căci eu nu voi întîrzia. Mă voi apropia <năvalnic> 
de argei, în vreme ce-şi vor trage navele în mare şi chiar în astă noapte mă voi 
măsura cu oastea lor”. 

AINEIAS 

Trimite cercetaşul cît mai iute. Acum te-arăţi a fi prevăzător şi înţelept. Mă vei 
vedea luptînd alăturea de tine vitejeşte, cînd va fi nevoie. 

(Aineias pleacă.) 

HEKTOR 

Troienilor, ați auzit ce s-a rostit aici. Care din voi vrea să se ducă la corăbii, să-i 
spioneze pe argei? Cine doreşte să devină binefăcătorul patriei? Primeşte 
careva? Eu nu pot face toate slujbele deodată pentru ţara mea şi pentru aliaţi. 
(înaintează Dolon.) 

DOLON 

Sunt gata pentru ţara mea să-nfrunt primejdia şi ca iscoadă să purced spre 
navele argeilor. Cînd voi fi desluşit tot ce urzesc aheii, mă voi întoarce; iată ce 
mă leg să duc la bun sfîrşit. 

HEKTOR m îti meriti numele! şi patria ţi-e scumpă, Dolon. 

Aveai şi pînă azi o casă părintească glorioasă; acum o faci de două ori mai 
glorioasă. 

DOLON 

Va trebui, fără-ndoială, să trudesc, dar oare truda-a-ceasta nu e vrednică să fie 
răsplătită pe măsură? Dacă la sarcină se-adaugă cîştigul, plăcerea de-a o săvîrşi 
e îndoită. 

HEKTOR 

Aşa e, ai dreptate, nu zic altfel. Alege-ți tu răsplata, orice afară de regalitatea 
mea. 

DOLON Nu-ţi jinduiesc regalitatea grea de griji pentru cetate. 

HEKTOR 

Atunci însoară-te cu o copilă de-a lui Priamos!* şi fii cumnatul meu. 

DOLON 

Nu vreau să mă căsătoresc cu o femeie dintr-o vatră mai puternică decît a mea. 
HEKTOR Pot să te răsplătesc cu aur, dacă acesta-i darul ce-l pofteşti. 

DOLON Acasă am şi eu; nimic dintr-ale vieţii nu-mi lipseşte. 

HEKTOR Ce ţi-ai putea dori din <toată> bogăţia Troiei? 

DOLON Făgăduieşte că-mi vei da, cînd vei fi biruit aheii... 

HEKTOR Făgăduiesc. Orice să-mi ceri, afară de mai-marii flotei. 

DOLON Ucide-i tu! N-am să împiedic braţul tău să-l piardă pe 

Menelaos. 

Doar nu-mi vei Oileus”... _ 

HEKTOR cere să ţi-l dăruiesc pe <Aias> fiul lui 

DOLON Atare braţe gingaşe lucrează prost pămîntul. 

HEKTOR Numeşte-mi un aheu, pe care-l vrei, drept plată, viu. 

DOLON Am spus-o adineauri; eu am acasă aur. 

HEKTOR Prea bine; vei alege ce pofteşti din prada de război. 

DOLON închină zeilor trofeele, atîimă-le de temple! 

HEKTOR Dar ce răsplată îmi vei cere, mai mare decîttoate-acestea? 

DOLON 

Caii lui Achilleus. Cîştigul trebuie să fie pe măsura trudei, cînd însăşi viaţa ta o 
joci la zaruri cu Destinul. 

HEKTOR 

E un cîştig pe care-l jinduiesc nu mai puțin ca tine. Din stirpe de nemuritori, 
sunt cai nemuritori?* cei care-l poartă pe nestăvilitul fiu al lui Peleus. Se spune 
că <fugarii> i-a primit Peleus de la stăpînul mării, zeul Poseidon, care-i 
domesticise”. 

Eu ti-am stîmit speranţa şi n-am să te înşel. Deci vei primi din parte-mi darul cel 
mai minunat din cîte ai putea să stăpîneşti: caii şi carul <vajnicului> Achilleuş. 
DOLON 

îţi mulţumesc. Dacă-i voi dobîndi, voi spune răspicat că, dintre frigieni, eu am 
primit, pentru curajul meu, răsplata cea mai minunată. lar tu nu trebuie să mă 


invi-diezi: sunt mii de alte bunuri care te vor bucura, o tu, cel mai viteaz bărbat 
din Troia. 

CORUL Antistrofă 

E mare primejdia, mare-i de-asemeni răsplata spre care ţinteşti. Vei fi fericit să 
o capeti, încercarea te va umple de glorie, o cinste mai mare decît să ajungi 
cumnatul poruncitorilor noştri. Intru cît îi priveşte pe zei, roagă Dreptatea să-ţi 
poarte de grijă, întru cît îi priveşte pe oameni, ti-au împlinit, se pare, toate 
dorinţele. 

DOLON 

Pornesc, dar merg întîi la casa mea, la vatra mea, să trag pe mine un veşmiînt 
mai potrivit, apoi am să mă-ndrept spre navele argeilor. 

CORIFEUL Spune-mi ce strai vei îmbrăca în locul celui de acum? 

DOLON Un strai mai potrivit cu misiunea mea şi cu un mers furiş. 

CORIFEUL 

înţelepciunea trebuie deprinsă de la omul înţelept. Răspunde, cum te vei 
înveşmînta? 

DOLON 

Am să-mi acopăr spatele cu pielea unui lup şi creştetul cu botul larg deschis al 
fiarei. Eu braţele-am să mi le vîr în labele de dinainte, picioarele în labele de 
dinapoi şi-am să imit cum umblă lupul patruped. 

Le va fi greu duşmanilor să dibuie <tertipul>. Mă voi apropia <tiptil> de 
şanţurile lor şi de întăriturile făcute din corăbii. Iar cînd voi trece printr-un loc 
pustiu, voi merge în picioare <ca un om>. Acesta-mi este şiretlicul?s. 
CORIFEUL 

Să-ţi fie călăuz Hermes, feciorul <nimfei> Maia, domnul hotilor, şi să te poarte 
înapoi cu bine”. Tu ştii ce ai de împlinit; acuma nu-ţi mai trebuie decît noroc. 
DOLON 

Mă voi întoarce sănătos. Am să-l ucid pe Odysseus şi-ţi voi aduce capul lui, ca o 
dovadă sigură, încît să poţi susţine c-am mers pînă la navele duşmane. Sau pe 
feciorul lui Tydeus <îl voi ucide>?%. 

Cu mîinile însîngerate, voi reveni la casa mea mai înainte să se-aşteamă pe 
pămînt lumina <zilei>. 

(Dolon pleacă.) 

CORUL 

Strofa 1 

Tu, care eşti venerat în Thymbra şi-n <insula> Delos, . şi care cobori în Lykia 
la templul tău”, Apollon, o chip divin, haide la noi <înarmat> cu săgețile tale, 
vino în toiul nopţii, ocroteşte-l pe omul acesta, pe fiii lui Dârdanos” apără-i, o 
preaputernice, tu, care ai înălţat vechile ziduri troiene?*! 

Antistrofa 1 

Fie ca Dolon s-ajungă în preajma flotei, să iscodească armata hellenilor şi să se- 
ntoarcă nevătămat la altarele casei părinţilor săi din Ilion! Iar mai apoi, cînd 
<Hektor> stăpînul nostru va fi zdrobit oştimea argeilor, să se urce şi el în carul 
tras de fugarii din Phthia”, dăruiţi de zeul marin lui Peleus Aiakidul“”! 

Strofa 2 

Doar el, pentru casele noastre şi pentru glia ţării, 

a cutezat să meargă 

la tabăra navelor, să iscodească. 

Ii lăudăm voinicia. Rari sunt bărbaţii viteji 

la vremea cînd soarele nu luminează largul mării 

şi cînd cetatea e bîntuită de vijelie. 

Dar se mai află şi alţi frigieni fără teamă. 


Cîtă-ndrăzneală în oastea noastră! 

A nesocoti alianţa <cu Ilion> 

este purtare <fricoasă> de mysianY. 

Antistrofa 2 Pe care războinic aheu 

va fi să-l lovească de moarte, în cortul său, 

junghietorul nostru, 

păşind pe pămînt ca o fiară cu patru labe? 

De l-ar sfîrşi pe Menelaos, 

ori de l-ar ucide pe Agamemnon, 

şi de-ar aduce, să-i pună Helenei în miîini, 

s-o facă să verse lacrimi, 

capul cumnatului său mişel, 

care-a condus, împotriva pămîntului Troiei, 

luptători pe o mie de vase! 

(Soseşte în grabă un vestitor, păstor de pe muntele Ida.) 

VESTITORUL 

De-ar fi să le aduc stăpînilor întruna, rege, ştiri bune precum cele ce ti le voi 
spune. 

HEKTOR 

Cîtă prostie poate zace-n sufletul acestor păcurari! 

Desigur vii să le aduci stăpînilor vreo veste despre rodnicia turmelor. Dar ai 
picat în timp <şi-n loc> nepotrivite. Nu ştii unde se află casa mea şi tronul 
tatei??? Acolo trebuia să mergi să povesteşti despre belşugul staulelor noastre. 
VESTITORUL 

Da, noi păstorii suntem proşti; la fel socot şi eu. Dar nu e mai puțin adevărat că 
veştile ce ţi le-aduc sunt 

fericite. 

HEKTOR 

Destulă vorbărie despre soarta ţarcurilor tale. Noi suntem gata să ne batem şi 
tinem armele în miini. 

VESTITORUL 

Eu tot despre război venit-am să-ţi vorbesc. Un luptător în fruntea oştii lui de 
multe mii de oameni soseşte ca prieten, să mîntuie pămîntul ăsta. 

HEKTOR Din care patrie, din ce tărîm soseşte? 

VESTITORUL Din Tracia“. Grăieşte că-i feciorul lui Strymon*. 

HEKTOR Cumva e Rhesos? Zici c-a pus piciorul pe pămîntul 

Troiei? 

VESTITORUL întocmai. Mă scuteşti să ţi-o mai spun. 

HEKTOR 

De ce străbate văile din Ida“, ocolind cîmpia şi calea largă pentru care? 

VESTITORUL 

Eu nu ştiu limpede, ci pot să-ncerc a lămuri. Nu-i lesne să strecori armata, în 
puterea nopţii, printr-o cîmpie, cînd ai auzit că-i înţesată de duşmani. 

Noi, păcurarii de pe Ida, muntele ce-i însăşi rădăcina şi vatra ţării <noastre>, 
am fost cuprinşi de spaimă, cînd <Rhesos> a pătruns la miezul nopţii în 
dumbrava doldora de fiare. 

Trecea vuind cumplit, ca un şuvoi, armata tracilor. 

Loviţi de groază, ne-am mînat spre vîrfuri turmele; eram îngrijoraţi să” nu se- 
abată hoţi argei să pustiască staulele <vitelor>. însă curînd auzul nostru desluşi 
voci care nu erau ale unor helleni; şi-am încetat să ne mai temem. 

Eu am înaintat spre cercetaşii oştii şi-am întrebat în limba tracă cine e 


poruncitorul lor, cine-i părintele acestuia şi dacă vine ca să sprijine cetatea 
Priamizilor. 

Aflînd tot ce voiam să ştiu, am înlemnit. Căci l-am văzut pe Rhesos, asemeni unui 
zeu, înfipt şi drept în carul lui de luptă trac. Avea un scut, pe umeri, cu 
ferecaturi de aur care scînteiau. Juguri de aur apăsau grumazul bidiviilor mai 
albi şi mai strălucitori ca neaua. lar de pe fruntea cailor, Gorgone de aramă, 
precum aceea de pe pavăza Athenei*f, şi sumedenie de zurgălăi stîrneau 
înfricoşare. Tăria-acestor luptători nici numărîndu-i n-ai putea s-o cîntăreşti. 
Vedeai trecînd la nesfîrşit: noian de călăreţi şi de peltaşi, noian de trăgători cu 
arcul, şi-o liotă de oameni . înarmaţi uşor, toţi îmbrăcaţi în straiul trac“. 
Acesta e viteazul care, iată, vine să ajute Troia. Feciorul lui Peleus nu va putea 
să-i scape, fie că fuge, fie că-l întîmpină cu lancea. 

CORIFEUL 

Cînd oamenii unei cetăţi sunt ocrotiţi de zei, pe nesimţite mersul întîmplărilor 
se-ndreaptă către bine. 

HEKTOR 

Acum, cînd lancea-mi este cu noroc şi Zeus ne ţine partea, îmi voi afla mulţime 
de prieteni. Dar nu ne trebuie cei care nu ne-au ajutat odinioară, cînd Ares“ ne 
îndepărta <de port> şi sfişia, suflînd năprasnic, pînzele acestei ţări“. 

Cît despre Rhesos, ne arată ce fel de prieten e cu Troia: soseşte <numai> la 
ospăț; lipsea cînd vînătorii prindeau prada; el nu s-a canonit cu lancea lîngă noi. 
CORIFEUL 

Dispreţuieşti, pe drept, şi veştejeşti asemenea prieteni. Primeşte-i totuşi 
<bine>, acum cînd vor să sprijine cetatea. 

HEKTOR Qţi suntem e de-ajuns: noi apărăm de multă vreme Troia. 

CORIFEUL Eşti sigur că ai şi zdrobit duşmanii? 

HEKTOR Sunt sigur. Miine o va dovedi lumina zilei. 

CORIFEUL Gîndeşte-te la viitor: atîtea răsturnări aduce soarta! 

HEKTOR Nu-mi place să se vină prea tîrziu în ajutor unor 

prieteni. 

Deci Rhesos, dacă totuşi a sosit, să fie pentru noi nu aliat, ci oaspete; să stea la 
masa oaspeţilor mei. însă, din partea fiilor lui Priamos, el n-are drept la vreo 
recunoştinţă. 

CORIFEUL. Stăpîne, a respinge aliaţii e primejdios. 

VESTITORUL Numai privindu-l, şi duşmanii se vor îngrozi. 

HEKTOR (adresîndu-se întii Vestitorului, apoi Corifeului) 

Ţi-s bune sfaturile; felul tău de a gîndi e potrivit. Prea bine! Acest Rhesos cu 
armele de aur, dacă-i să cred ce spune Vestitorul, fie primit ca aliat al ţării. 
(Vestitorul pleacă.) 

CORUL 

Strofa 1 

Adrâsteia, fata lui Zeus, să abată invidia zeilor 

de la cuvintele noastre“! Căci noi vom rosti tot ceea ce pentru suflet e dulce să 
spunem. lată-te dară, copile al rîului! lată-te-ajuns la curtea regelui Frigiei: fii 
binevenit, de vreme ce te-au trimis maică-ta, una din Pieride“!, şi rîul cu poduri 
frumoase... 

Antistrofa 1 

„„„ <divinul> Strymon, care odinioară, din rotocoalele undelor sale, sub 
înfăţişare de apă, s-a strecurat în pîntecul fără prihană al melodioasei Muze“ şi 
ţi-a dat viaţă, o tînăr erou! întocmai ca Zeus, al luminii părinte, tu vii către noi 
într-un car cu fugari focoşi. O patria noastră, o Frigie, azi, cînd un zeu e cu noi, 
azi poţi să-l măreşti pe Zeus ca Liberatorul“. 

Strofa 2, 


Oare acuma străvechea cetate Ilion va celebra din nou, ziua-ntreagă, 
sărbătoarea lui Bakchos** prin cîntece de iubire şi prin întreceri de cupe umblînd 
de la dreapta la stînga, cînd cei doi Atrizi“părăsi-vor ţărmul troian, ca să 
străbată marea şi să ajungă la Sparta? Prietene <Rhesos>, după această izbîndă 
a braţului tău şi a lăncii tale, fie să poţi să te-ntorci în patria ta! 

Antistrofa 2 

Vino, iveşte-te. Stai faţă-n faţă cu Achilleus, opune-te lui, ridicînd pieziş pavăza 
ta de aur deasupra inelului carului tău de luptă“. 


peste cetăţile tale k trapal: 

Tu n-ai putea susţine că prietenii nu te-au chemat şi că de-aceea n-ai venit să ne 
salvezi, ori barem să ne-ajuţi. 

Cîţi crainici frigieni, cîte solii nu ţi-am trimis, rugîndu-te să sari în ajutorul 
Troiei? Cu cîte daruri scumpe nu te-am copleşit? 

Iar tu, bărbat din neamul nostru, şi nu hellen, la fel ca noi“, de-ar fi ţinut numai 
de tine, ne-ai fi lăsat hellenilor în seamă. 

Şi totuşi nu erai cîndva decît o căpetenie măruntă, dar mîna mea din tine-a 
ridicat puternicul monarh al tracilor, cînd, lîngă Pângaion şi-n cîmpii Paioniei, pe 
cei mai vajnici traci i-am atacat pieptiş şi scuturile lor le-am sfărîmat, 
îngenunchind acest popor, ca să ţi-l dau în stăpînire. 

Iar tu, călcînd sub tălpi recunoştinţa ce mi-o datorai, eşti ultimul care soseşte să 
ne-ajute în restrişte. 

Alţi oameni, care nu-s din neamul nostru, de mult ni s-au alăturat. Din ei, o parte 
au pierit şi zac sub ţărnă în morminte: ce straşnică dovadă de credinţă faţă de 
cetatea <Ilion>! O parte stau sub arme, lîngă caii <înhămaţi> la care, neclintiţi 
pe locurile lor, şi cînd viforniţa-i îngheaţă, şi cînd văpăile de soare-i fac să 
înseteze; ei nu se tolănesc pe paturi de ospăț, ca tine, cu braţul ridicat, sorbind 
vîrtos din cupe. 

Acestea sunt învinuirile ce ţi le torn în faţă, ca să ştii că Hektor pururi spune ce 
gîndeşte. 

RHESOS 

Tot astfel sunt şi eu; cînd am ceva de spus, merg drept la ţintă; nici eu, din fire, 
nu îndur făţărnicia. 

Iar gîndul că lipsesc din ţara-aceasta, mai mult decît pe tine, pe mine mă 
căznea, umplindu-mi inima de chin şi nerăbdare. 

Dar un popor de sciţi*, dintr-un tărîm apropiat de graniţele mele, mi-a declarat 
război chiar cînd doream să plec la drum spre Troia şi să trec peste strimtoare. 
Sosit la ţărmul Mării Primitoare-de-Străini”', urma să urc în nave oastea tracilor 
şi, iată, acolo am străpuns cu lancea sciţii, de-am închinat un sînge negru gliei, 
dar vai! amestecat cu sînge trac. 

Această întîmplare m-a împiedicat s-ajung în şesul Troiei mai devreme, să lupt 


cu tine laolaltă. Dar după 

ce-am zdrobit armata <sciţilor> şi le-am luat odraslele ostateci şi le-am cerut să 
verse, la palatul meu, tribut în fiecare an, m-am îndreptat spre voi. 

Am traversat cu navele strimtoarea <B6sporos>*? şi-am străbătut pe jos hotar 
după hotar, nu bînd vîrtos, cum m-ai învinuit, nici somnorind în case aurite, ci 
îndurînd viforniţele ce se-abat cu gheaţă peste marea Traciei şi peste Paionia, 
culcat numai în straiul ăsta şi lipsit de somn. 

E drept, sunt ultimul venit, însă la timp. 

Căci, iată, zece ani s-au scurs de cînd te lupti, fără să dobîndeşti nimic. Tu zile 
după zile pierzi, jucînd, contra hellenilor, la zaruri soarta înfruntării. Dar mie îmi 
va fi de-ajuns lumina unei zile, ca turnurile lor să le răstorn, să năvălesc în ţarcul 
navelor şi să ucid duşmanii. 

Punînd de grabă capăt chinurilor tale, eu mîine voi pleca din ilion spre casă. Nu 
vă-narmaţi nici unul dintre voi cu scutul. 

Eu însumi am să frîng orgoliul fără seamăn al aheilor şi-am să-i stîrpesc, cu 
toate că sunt ultimul venit. 

CORUL Strofă 

16! 16! Cuvîntare dragă! Prietene, tu ai venit din partea lui Zeus. Să apere Zeus 
cel de sus cuvintele tale de invidia zeilor, necruțătoare! Flota de lemn sosită din 
Argos nu a purtat pînă azi <peste valuri> şi n-are vreun bărbat mai viteaz decît 
tine. Cum ar putea, vă-ntrebăm, Achilleus, cum Aias™ să n-o ia la fugă din calea 
lăncii tale? Fie s-ajungem, o rege, în ziua cînd le vei da pedeapsă cu sulița ta, 
pentru mîinile lor pătate de sînge. 

RHESOS 

Am să vă dăruiesc acest prilej de bucurie, ca să uitaţi că am lipsit de-aici atîta 
vreme. 

Adrăsteia să nu se mînie pe cuvîntarea mea! 

Dar cînd vom libera cetatea de duşmani şi tu din pradă vei alege fruntea 
hărăzită zeilor, vreau să purced cu tine 

<Hektor> la luptă împotriva gliei argiene şi ajungînd acolo, cu lancea mea să 
pustiesc Hellada-ntreagă, ca să înveţe-a suferi şi ei, la rîndul lor, năpastele 
<războiului>. 

HEKTOR 

De mi-ar fi dat ca, dezlegat de-atîta rele, să pot domni cîndva nestingherit peste 
cetatea mea, precum odinioară, ah! cît aş fi de recunoscător faţă de zei! 

In ceea ce priveşte Argosul şi locurile ce alcătuiesc Hellada, nu-i chiar atît de 
lesne, pe cît spui, să le zdrobeşti cu lancea-n mînă. 

RHESOS Nu se vorbeşte că hellenii cei mai vajnici au venit aici? 

HEKTOR 

Nu pot să le topesc neînfricarea şi află că-i respingem anevoie. 

RHESOS Atunci, odată ce vor fi ucişi, şi lucrul nostru va fi gata. 

HEKTOR 

.Nu te gîndi la țeluri depărtate, uitîndu-le pe cele de sub ochii tăi. 

RHESOS (ironic) 

îmi pare că te mulţumeşti să-nduri, nu să stîrneşti, nenorocirea. 

HEKTOR 

Chiar dacă nu mă mişc din Ilion, regatul meu este destul de larg. 

Acuma poţi să te-narmezi cu scutul şi să-ți aşezi cum vrei războinicii, în cornul 
stîng al oştii, sau în cornul drept, sau între aliaţi, la mijloc**. 

RHESOS 

Vreau singur să dau lupta cu duşmanii, Hektor. Dar dacă tu socoti că este 


ruşinos să vii cu mine să le-aprindem flota, aşază-mă în fruntea oştii, să-l am pe 
Achilleus în faţă. 

HEKTOR Tu n-ai cum să îndrepţi asupra lui ţemuta-ţi lance. 

RHESOS Nu se zicea c-a debarcat şi el pe ţărmul Troiei? 

HEKTOR 

El a venit şi chiar aici se află, dar, mîniat pe capii oştii, nu mai apucă sulița cu ei 
alături. 

RHESOS Care-i cel mai ilustru din armată, după el? 

HEKTOR 

Eu cred că Aias cu nimic nu-i mai prejos; nici fiul lui Tydeus®’®. 

Mai este, dintre toţi cel mai viclean, acest coțcar de Odysseus, căruia nu-i 
lipseşte bărbăţia, nici încumetarea; el cel mai mult a păgubit cetatea. 

<De pildă> într-o noapte, a pătruns în sacra-mprejmuire a <templului> Athenei, 
a ridicat hoţeşte idolul zeiţei şi-a dus <sţaţuia> la corăbiile lor”. Iar înţr-o zi 
pungaşul, în strai de cerşetor, trimis la Ilion să spioneze, s-a strecurat prin 
ziduri <înăuntru>, i-a blestemat în gura mare pe argei, apoi a omorît cîţiva 
străjeri şi paznici de la porţi şi-a izbutit să scape. îl dibuim întruna pregătindu- 
ne vreo cursă, pitit lîngă altarul zeului din Thymbra, nu departe de oraş; e un 
cumplit ponos în contra căruia luptăm59. 

RHESOS 

Nicicînd un om cu suflet mare nu se-ascunde, cînd vrea să-şi piardă un duşman, 
ci îl atacă drept în faţă. 

Dar pe argeul ăsta, care, precum spui, se-aţine în cotloane de tîlhari, ca să-şi 
urzească vicleniile, eu am să-l prind de viu şi am să-l trag în ţeapă, la porţile 
cetăţii, şi am 

să-l dau să prăznuiască vulturii din el. Fiind un hoţ ce jefuieşte capiştile zeilor, el 
trebuie de-o moarte pe măsura lui să piară. 

HEKTOR 

Voi faceți-vă deocamdată tabăra, căci încă este noapte. Am să-ţi arăt eu însumi 
unde-i nimerit să înnopteze-armata ta, deosebit de rîndurile noastre. 

Parola noastră este „Phoibos"6. Să ţi-o aduci aminte, dacă va fi nevoie, şi s-o 
împărtăşeşti războinicilor traci. (Se adresează Corului.) 

Voi mergeţi înaintea rîndurilor să vegheaţi; să staţi de strajă aţintiţi şi să-l 
întîmpinaţi pe Dolon, care spionează flota, căci, dacă este teafăr, trebuie să se 
apropie de corturile noastre. 

(Iese împreună cu Rhesos. începe să se lumineze de ziuă.) 

CORUL Strofă 

Cine-i la rînd de veghe? Cine, în locul nostru? Purced să se culce primele astre; 
cele şapte Pleiadef! răsar în zare, zboară alin în mijlocul cerului Vulturul€?. 
Treziţi-vă, nu zăboviţi! Sculaţi-vă din aşternut pentru veghe! Nu desluşiţi cum 
păleşte văpaia lunii? Zorile sunt aproape; zorile stau să răsară; iată şi steaua ce 
le vesteşte. 

INTIIUL HEMICOR 

Cine a fost rînduit pentru veghea dintii? .. .. “(Lipseşte un 'vers)... 

AL DOILEA HEMICOR Koroibos*, fiul lui Mygdon“, se zice... 

ÎNTIIUL. HEMICOR Cine <au fost rînduiţi> pe urmă? 

AL DOILEA HEMICOR 

Kilikienii, 

pe care i-au deşteptat din somn paionii, apoi mysienii, cărora noi le-am urmat“. 
INTIIUL HEMICOR 

Aşadar este timpul, mergînd, să trezim lykienii®®, desemnaţi, după cum le căzură 
sorții, pentru a cincea veghe. 


CORUL Antistrofa 

Iată, acum auzim dinspre rîul Simois”, din cuibul înalt, năclăit de sînge, 
privighetoarea melodioasă, pasărea de-copil-ucigaşă. Auzim cum îşi cîntă cu 
nenumărate triluri durereat:. 

Pe <muntele> Ida turmele şi-au început păşunatul. Auzim răsunînd în noapte 
şuier de flaut. Somnul ne-adie, ne farmecă ochii; apropierea lui de pleoape nu-i 
niciodată mai dulce decît în zori. 

INTIIUL HEMICOR 

De ce nu vedem revenind cercetaşul trimis la corăbii de Hektor să iscodească? 
AL DOILEA HEMICOR Ne tulbură frica; Dolon lipseşte de multă vreme. 
ÎNTÎIUL HEMICOR Să fi căzut în vreo cursă pitită, ori să fi pierit? 

AL DOILEA HEMICOR Prieteni, mergînd, să trezim lykienii, desemnaţi, după 
cum le căzură sorții, pentru a cincea veghe. 

(Luptătorii ce alcătuiesc Corul pleacă din scenă să-i trezească pe lykieni. Odysseus $i 
Diomedes intră driş, cuspadele în rniîini.) 

ODYSSEUS 

<Ascultă> Diomedes; n-auzi un zăngănit de arme? Sau poate ne-a lovit urechile 
un zvon deşert? 

DIOMEDES 

Nu, ci sunt lanţurile spînzurînd de care ce răspîndesc un zvon de fier. Şi mie mi- 
a fost frică pînă să mă dumiresc că zgomotul e de la lanţuri. 

ODYSSEUS Ia seama, nu cumva, în beznă, să cădem peste străjeri. 
DIOMEDES lau seama, chiar dacă păşesc prin întuneric. 

ODYSSEUS 

Dacă trezeşti din somn pe careva, cunoşti parola frigienilor? 

DIOMEDES <Parola> este „Phoibos"; am aflat-o de la Dolon. 

ODYSSEUS Ah! iată corturi părăsite de duşmani. Le vezi? 

DIOMEDES 

Şi totuşi, după cum mi-a spus-o Dolon, aici avea culcuşul Hektor, pe care am 
venit să-l surp cu lancea. 

ODYSSEUS Ce se petrece? Să fi mers cu ceata lui în altă parte? 

DIOMEDES Poate-au plecat să pregătească pentru noi o cursă. 

ODYSSEUS 

Da, Hector este îndrăzneţ acum; victoriile l-au umplut de îndrăzneală. 

DIOMEDES 

Noi ce să facem, Odysseus? Nu l-am găsit în patul său pe omul nostru. Speranţa 
ne-a fost înşelată. 

ODYSSEUS 

Să ne întoarcem la corăbii cît mai iute! Căci Hektor este ocrotit de zeul ce i-a 
dăruit izbînda <ieri>. Nu trebuie să silnicim norocul. 

DIOMEDES 

Atunci să ne grăbim la cortul lui Aineias, ori al lui Paris, frigianul cel mai demn 
de ură; să le tăiem cu spada capul. 

ODYSSEUS 

Cum ai putea, pe întuneric, să-i găseşti în mijlocul unei oştiri duşmane şi să-i 
ucizi fără să fii primejduit? 

DIOMEDES 

E totuşi ruşinos să ne întoarcem la corăbii, nedînd troienilor o cruntă lovitură. 
ODYSSEUS 

Cum? Chiar n-ai făptuit nimic? Nu l-am ucis pe spionul flotei noastre, pe Dolon, 
şi l-am despuiat de arme? Socoti că ai putea să nimiceşti întreaga oaste? 
Ascultă, haide să ne-ntoarcem; şi fie să ne sprijine norocul. 

(Se iveşte din văzduh Athena, înzestrată cu atributele sale cunoscute: casca, 


lancea şi egida - marele scut din piele de capră.) 

ATHENA 

De ce plecaţi din tabăra troiană cu inimile mistuite de mîhnire deoarece Destinul 
nu vă-ngăduie să-l omoriîti pe Hektor sau pe Paris? 

Voi n-ati aflat că a sosit un om în ajutorul Troiei, anume Rhesos, cu o pompă 
demnă de luat în seamă? Dacă rămîne peste noapte,” pînă dimineaţă, viu, nici 
sulița lui Achilleus, nici a lui Aias, nu-l vor împiedica să nimicească navele 
argeilor, să le răstoarne zidurile şi, cu lancea, prin Porţi intrare largă să-şi 
deschidă. 

(Lui Diomedes.) 

Ucide-l şi vei fi stăpîn a toate. Pe Hektor însă lasă-l în culcuşul său; ia-ți gîndul 
să-l înjunghii, să-i tai capul; el va primi prin altă mînă moartea. 

ODYSSEUS 

Stăpîna mea Athena, am recunoscut răsunetul, cu care sunt obişnuit, al vocii 
tale, căci tu întotdeauna la primejdie mă ocroteşti. Arată-ne bărbatul unde 
înnoptează şi care-i locul lui în tabăra barbarilor. 

ATHENA 

< Se odihneşte> în apropiere; însoțitorii lui nu sunt amestecați cu oastea 
frigiană. Căci Hektor i-a-ndemnat să se aşeze în afara <rîndurilor de războinici> 
pînă trece noaptea şi se luminează. 

Şi nu departe sunt legaţi de carul trac fugarii săi bălani; pot lesne fi văzuţi în 
noapte; ei strălucesc ca aripile unei lebede pe rîu. Ucideţi-l pe Rhesos şi luaţi-i; 
va fi cea mai frumoasă pradă pentru casa voastră, căci nu se află car şi bidivii 
mai mîndri pe pămînt. 

ODYSSEUS 

Ucide-l, Diomedes, tu pe capul tracilor, sau lasă-mi-l în seamă mie şi îngrijeşte- 
te de cai. 

DIOMEDES 

Eu îl voi omori, iar tu vei îmblînzi fugarii; eşti priceput în a le dibui năravul şi ai 
scormonitoare mintea“?. Bărbatul trebuie orînduit în locul unde este de folos. 
(în clar-obscurul zorilor se distinge silueta lui Paris, care se 

apropie.) 

ATHENA 

îl văd acolo pe Alexandros”, venind spre noi. O strajă i-a adus la cunoştinţă 
zvonul că ar fi pătruns în tabără duşmani. 

DIOMEDES El vine însoţit de alţii sau e singur? 

ATHENA 

E singur. Se îndreaptă, pe cît pare, spre cortul fratelui său Hektor, să-i dea de 
veste că în tabără se află spioni. 

DIOMEDES Nu trebuie să-ncepem prin a-l dobori? 

ATHENA 

Nu, n-ai putea să fii mai tare ca ursita lui. Nu este hărăzit prin mîna ta să moară, 
în schimb aici se află altul, pe care-l vei lovi de moarte. Grăbeşte-te. 

Iar eu îl voi întîmpina pe Paris, luînd înfăţişarea ' Aphroditei, aliata lui, care-l 
ajută în primejdii, şi prin cuvinte-amăgitoare îi voi da răsplata <cuvenită> 
omului pe care îl urăsc'!. Aceasta-i tot ce am avut de spus. El nu ştie că Rhesos 
va fi jertfa voastră şi nu m-a auzit, cu toate că-i aproape. 

(Odysseus şi Diomedes pleacă, îndreptindu-se spre cortul 

lui Rhesos.) 

PARIS 

Cu tine, Hektor, căpetenia şi fratele, vorbesc; tu dormi? N-ar trebui să stai de 
veghe? S-au strecurat în tabără duşmani; sunt fie hoţi, fie spioni. 


ATHENA 

(sub înfăţişarea Aphroditei) 

Fii liniştit; te ocroteşte Kypris'?, binevoitoarea ta. îmi este inima cu tine în 
războiul care-l porţi. Nu am uitat cum m-ai cinstit şi-ţi sunt îndatorată. La fel şi 
azi, ca să le dăruiesc războinicilor Troiei biruinţă, venit-am să-ţi aduc un mare 
luptător şi aliat, pe tracul <Rhesos>, fiul Muzei cîntului melodios; iar tatăl lui, 
cum umblă vorba, e Strymon. 

PARIS 

Eşti pururi plină de bunăvoință pentru cetatea mea şi pentru mine. Acesta e 
tezaurul cel mai de preţ din lume: în clipa cînd te-am judecat <a,fi cea mai 
frumoasă>, pot spune că l-am cîştigat pentru cetate. Eu am venit pentru 

c-am prins un zvon - nu era limpede, dar s-a lăţit prin străji - că s-ar găsi aici 
spioni ahei. De-aceea am sosit să-l scol din aşternut pe Hektor. 

ATHENA 

Dar n-ai temei să-ţi fie frică; nimic n-ameninţă armata. Hektor s-a dus să 
rînduiască pentru noapte oastea tracilor. 

PARIS 

Tu-mi dai încredere, şi, bizuindu-mă pe spusa ta, mă-n-torc să stau de strajă, 
dezlegat de orice teamă. 

ATHENA (rostind cuvinte cu două înţelesuri) 

Te du; şi crede-mă că urmăresc de-aproape tot ce te priveşte; eu vreau să văd 
victoria prietenilor mei. Ai să cunoşti şi tu cîndva... bunăvoința mea. (Paris 
pleacă. După o scurtă pauză, Odysseus şi Diomedes 

intră în goană, cu spadele în miini.) Voi doi luaţi aminte. Prea tare v-aţi 
înfierbîntat. Fecior al lui Laertes”!  Ascundeţi săbiile voastre ascuţite. 
Monarhul tracilor e mort şi caii sunt ai voştri. însă troienii au aflat şi-acum vă 
urmăresc. 

Fugiţi la adăposturile navelor cît mai degrabă! De ce întîrziaţi, cînd vin duşmanii 
asupra voastră ca o vijelie? Scăpaţi cu viaţă! 

(Athena dispare, apoi Corul războinicilor intră năvalnic în scenă. Se stirneşe 
confuzie şi tumult.) 

ÎNTÎIUL HEMICOR' Ah! Ah! 

Trage-i, trage-i, trage-i, trage-i! Stinge-l, stinge-l! Cine-i omul? lată unul; să-i 
vorbim. 

Sunt tîlhari care prin beznă iscă tulburarea-n oaste. W Toţi aici, aici cu toţii! 
Uite că l-am prins. îl ţinem. 

(Lui Odysseus, pe care au izbutit să-l înşface) Spune repede. De unde ai venit? 
Din care ţară? 

ODYSSEUS (războinicului care îl ameninţă) 

Nu e treaba ta s-o afli. 

Vei muri pe dată dacă îndrăzneşti să-mi faci un rău. 

AL. DOILEA HEMICOR  .Zi parola, sau altminteri îţi străpung cu lancea 
pieptul. 

ODYSSEUS 

Stai! Astimpără-te. 

INTIIUL HEMICOR Haide, daţi cu toţii de aproape! 

ODYSSEUS (prefăcindu-se) 

Stai! Vrei să-l ucizi pe Rhesos? 

AL. DOILEA HEMICOR (crezînd că a grăit însuşi Rhesos) 

Nu; pe cel ce vrea să-l piardă. 

Potoliţi-vă! 

ODYSSEUS 


Zi parola! 

ÎNTÎIUL HEMICOR 

(neincrezător) Nici vorbă. 

AL DOILEA HEMICOR 

Nu ucide un prieten! 

ÎNTÎIUL HEMICOR 

„Phoibos". 

ODYSSEUS 

AL DOILEA HEMICOR 

Bine. Lăsaţi lancea jos cu toţii. 

(Odysseus şi Diomedes izbutesc să scape.) 

ÎNTIIUL HEMICOR Ştiţi unde s-au dus vrăjmaşii? 

AL DOILEA HEMICOR 

Au luat-o într-acolo. 

ÎNTÎIUL HEMICOR 

Fuga! Să le prindem urma. Sau, strigind, să dăm alarma? 

AL DOILEA HEMICOR E primejdios, în beznă, să stîrnim toţi luptătorii. 
CORUL 

Strofă 

Cine-i bărbatul venit aici? Cine se va lăuda c-a avut nespusa-ndrăzneală de-a ne 
scăpa din mînă? Unde-am putea să-l ajungem? Cum am putea recunoaşte 
bărbatul care-a trecut, păşind fără frică, prin mijlocul cetelor noastre şi printre 
oameni de strajă? Să fie un thessalian? Un locuitor de pe ţărmul Lokridei'5? 
Vreun insular cu viaţă rătăcitoare? Cine era şi de unde? Care e patria lui? Care e 
zeul suprem căruia i se închină? 

ÎNTÎIUL HEMICOR 

N-a dat cumva Odysseus lovitura? Cine, altminteri? Judecînd după faptă, noi 
credem că el e. 

AL DOILEA HEMICOR Credeţi de-a binelea? 

ÎNTÎIUL HEMICOR 

Cum să nu <credem>? 

AL DOILEA HEMICOR Oricum, este plin de-ndrăzneală. 

ÎNTÎIUL HEMICOR Cine e cutezătorul pe care-l măriţi? - 

AL DOILEA HEMICOR 

Odysseus. 

ÎNTÎIUL HEMICOR Nu preamăriţi isprava şireată a unui tîlhar. 

CORUL Antistrofă 

A mai venit în cetate o dată, cu faţa scăldată de plins <Odysseus>, înfăşurat în 
straie zdrenţoase şi ascunzînd sub mânta-i o spadă. El se tîra, cerînd de pomană, 
ca o slugă miloagă; avea căpăţina jegoasă, pina de coji, şi-a împroşcat îndelung 
cu ocări neamul regesc al Atrizilor, 

de parcă era duşmanul capilor oştii. De ce n-a pierit, de ce n-a pierit, cum i se 
cădea, înainte să lase urmele paşilor săi pe pămîntul Frigiei? 

ÎNTÎIUL HEMICOR 

Fie c-a fost a lui Odysseus isprava, fie că nu, ne bîntuie frica; Hektor pe noi, 
străjerii, va pune vina. 

AL DOILEA HEMICOR Ce-nvinuire ne va aduce? 

ÎNTÎIUL HEMICOR 

El nu va ierta... 

AL DOILEA HEMICOR Ce-am făptuit? De ce vă e teamă? 

ÎNTÎIUL HEMICOR ...că noi i-am lăsat să treacă... 


AL DOILEA HEMICOR Pe cine? 

ÎNTIIUL. HEMICOR ...pe cei strecuraţi astă noapte în tabăra noastră. 

(Vizitiul lui Rhesos intră în mare grabă şi tulburare, plin de 

sînge.) 

VIZITIUL 16! 16! Lovitură cumplită a sorții! Ai! Ai! 

CORIFEUL 

Tăceţi cu toţii, aplecaţi-vă. E poate unul ce se prinde în năvod. 

VIZITIUL 16! 16! Cumplită năprasnă pe capul tracilor! 

CORIFEUL Se tînguie un aliat de-al nostru. 

VIZITIUL 

16! 16! Urgisitul de mine! Urgisitule rege al tracilor, ţi-a fost dat să cunoşti 
pîrdalnica Troie! Grozav ţi-au pus capăt vieţii! 

CORIFEUL 

Tu cine eşti din aliaţi? Vederea-mi este tulbure pe întuneric şi nu pot să te 
desluşesc. 

VIZITIUL 

Unde-aş putea să dau de poruncitorii Troiei? Unde să-l aflu pe Hektor? Unde s-a 
dus să doarmă sub ocrotirea scutului său? Căruia din căpitanii oştirii, 
neadormit, să-i spun, 

ai, ai, ai, ai! 

pacostea ce-am îndurat-o, 

ce ne-au făcut pe ascuns <ticăloşii> 

şi-apoi au plecat? Dar cît de vădit 

e doliul urzit poporului trac! 

CORIFEUL 

Aţit cît pot să înţeleg, armatei tracilor i s-a-ntîmplat un mare rău. 

VIZITIUL 

Armata e ca şi pierdută, regele s-a năruit, lovit mişeleşte, ai, ai, ai, ai! 

Rana mă chinuie, sunt vătămat de moarte. Cît îmi doresc de mult să mă sting! 
De ce-a trebuit să mor fără slavă şi Rhesos la fel, aici, unde-am ţinut să venim în 
sprijinul Troiei? 

CORIFEUL 

El n-a vorbit în ghicitori, ci ne-a vestit nenorociri; e limpede, după cum ţipă, că 
aliaţi <de-ai noştri> au pierit. 

VIZITIUL 

Ne prigoneşte răul, dar la năpastă se adaugă ruşinea, şi astfel răul e de două ori 
mai mare. O moarte glorioasă, de vreme ce suntem sortiţi pieirii, socot că este 
dureroasă pentru cel ce moare; şi cum n-ar fi? Dar pentru cei rămaşi în viaţă e 
temei de fală şi-aduce faimă bună unei case. 

Noi din neprevedere am pierit; şi fără glorie. 

Hektor ne-a arătat cu mîna-i locul unde să ne facem tabăra şi ne-a împărtăşit 
parola. Dormeam pe glie, sfîrşiţi de oboseală. 

Armata, în pofida nopţii, nu era păzită de străjeri, nici armele nu se aflau, cum 
se obişnuieşte, între rînduri; iar caii nu erau legaţi de care; bag seamă, regele 
fusese încu-noştinţat că voi eraţi acuma cei mai tari <în bătălii> şi că ameninţaţi 
<cu nimicirea> navele duşmane. 

Aşa, nebănuind nimic, dormeam, topiţi de oboseală. 

Eu, ca o slugă grijulie, mă trezesc din somn şi cailor <stăpînului> le torn o 
straşnică măsură de nutreţ, cu gîndul că în zori urma să-nceapă lupta. Şi văd 
atunci, în bezna nopţii, doi oameni ce dădeau tîrcoale taberei. Mă mişc, ei se 
pitesc, înfricoşaţi, apoi se scoală şi-o tulesc de fugă. Le strig să nu se mai 
apropie de oaste; credeam că erau niscai aliaţi, umblînd să fure. Nu mi-au 


răspuns nimic; mai multe nu ştiu, căci m-am întors la patul meu şi-am adormit. 
Şi iată ce vedenie-am avut în somn. 

Caii pe care îi hrănisem şi pe care-i conduceam din car, stînd în picioare lîngă 
Rhesos, i-am văzut cum ţi se pare că-i zăreşti în vis; doi lupi li se urcaseră-n 
spinare şi biciuiau pielea fugarilor cu cozile, ca să-i stîirnească. Ei nechezau, îşi 
revărsau pe nări mînia, şi, scuturîndu-şi coamele, se răzvrăteau. 

Voind să scap fugarii de dihănii, mă trezesc, înfiorat de spaima nopţii. Mă scol 
din aşternut şi-aud horcăituri de muribunzi. 

Atunci mă plec asupra tînărului meu stăpîn şi, vai, fusese junghiat, trăgea să 
moară; sîngele lui, fierbinte încă, ţişni în valuri peste mine. 

Mă-nalţ şi sar, dar nu am armă la-ndemînă. îmi caut sulița din ochi, mă-ndrept s- 
o iau, cînd, iată, un bărbat se iscă lîngă mine şi-mi loveşte pîntecul cu spada. Era 
un om vînjos; am înţeles după puterea loviturii ce m-a brăzdat, rănindu-mă 
adînc. 

M-am prăbuşit cu faţa-n jos. <Mişeii> au luat fugarii înhămaţi la car, i-au 
îmboldit şi duşi au fost, în goană. 

Ai! ai! durerea mă căzneşte, nu pot să mă îndrept, sărmanul! 

Acest prăpăd eu l-am văzut cu ochii mei. 

Dar cum au răposat cei morţi nu pot să ştiu, nici mîna cui i-a fulgerat. Totuşi 
înclin să presupun că sunt prieteni cei care ne-au îndoliat. 

CORIFEUL 

O vizitiule năpăstuit al <tînărului> rege trac, nu-i bănui c-au făptuit omorul 
decît pe duşmani. Dar însuşi Hektor a aflat nenorocirea. El vine şi împărtăşeşte, 
cum e cuvenit, necazul tău. 

(Revin în scenă Hektor şi însoțitori înarmați.) 

HEKTOR 

(adresindu-se Corului) 

Voi sunteţi pricina acestor mari năpaste. Cum? Spioni duşmani s-au strecurat 
aici, fără ca voi să-i fi văzut? Ruşine să vă fie! Au junghiat o groază de 
războinici” şi nu v-aţi dat silinţa să-i împiedicaţi cînd au intrat în tabără, şi nici 
cînd au ieşit. Pe cine alţii trebuie să-i pedepsesc, de nu pe voi? Căci voi eraţi 
datori, mai spun o dată, să staţi 

de veghe peste-armată. 

< Spionii>, fără să fi fost loviți, s-au dus şi trebuie că rîd vîrtos de laşitatea 
frigienilor şi a lui Hektor, comandantul lor. 

Luaţi aminte bine, mă jur pe tatăl Zeus, pentru asemenea greşeală, v-aşteaptă 
biciul sau tăierea capului; de nu, puteţi să-l socotiți pe Hektor un nimic şi-un 
papă-lapte. 

CORUL Antistrofă 

16! 16! Cît de mare, de mare... (acună)... O suveran al cetăţii, pacostea s-a 
petrecut cînd 

venisem 

să te vestim că în jurul flotei ardeau focuri aprinse de-armata hellenilor. Noi 
toată noaptea n-am închis ochii, n-am adormit şi nici barem n-am aţipit, jurăm 
pe izvoarele <rîului nostru> Sirnois. Nu fi pornit împotrivă-ne, rege; 

în cele-ntîmplate n-avem vreo vină. 

Dacă, odată, pe urmă, te vei lămuri 

că, fie prin faptă, fie prin vorbă, 

nu ne-am făcut datoria, 

poţi să ne-ngropi de vii sub pămînt; 

nu te rugăm să ne ierţi. 

VIZITIUL 

De ce-i ameninţi pe străjeri? Eu unul nu-s aheu; nici tu nu eşti. De ce încerci, 


printr-o urzeală de minciuni, să-mi spulberi bănuielile? Omorul tu l-ai săvirşit. 
Alt vino- 

vat noi nu vom recunoaşte [nici oamenii ucişi, nici noi, răniții]. 

Ar trebui să ţii o lungă cuvîntare iscusită ca să mă convingi că nu ţi-ai omorît 
prietenii, că nu dorinţa de-a lua fugarii <regelui> te-a îmboldit să-ţi dai pieirii 
aliaţii, pe care i-ai rugat mereu, stăruitor, să vină. Ei au sosit şi-acum sunt morţi. 
Chiar Paris, cînd a pîngărit căminul gazdei lui”, n-a fost aşa de vinovat ca tine 
cînd i-ai stins pe aliaţi. Doar n-o să spui c-a fost argeu cel care a venit să ne 
sfirşească. 

Şi cine-ar fi putut să treacă, nevăzut, prin cetele troienilor şi să ajungă pîn' la 
noi? Voi înaintea noastră vă găseaţi, tu şi armata frigiană. 

Dar cine-a fost rănit dintre ai tăi şi cine a murit, dacă, aşa cum zici, duşmanii 
sunt cei care au pătruns aici? în schimb, dintre ai noştri, unii sunt răniţi iar alţii, 
nimeriţi mai straşnic, nu mai văd lumina soarelui. 

Pe scurt, noi nu învinuim nici un argeu. Care duşmani, de-ar fi ajuns <în 
tabără>, puteau să afle cortul regelui prin beznă [doar dacă vreun zeu nu i-a- 
nvăţat pe ucigaşi]? Ei nu ştiau nici barem că venise Rhesos. 

Astfel de lămuriri nu-s decît goală născocire. 

HEKTOR 

Avem încă de multă vreme aliaţi, de cînd au năvălit aheii pe pămîntul ţării, dar 
niciodată, după ştirea mea, nu ne-au adus învinuire; eşti cel dintîi care o face. 
De nu aş ţine niciodată la cai atît de mult încît <de dragul lor> şă-mi nimicesc 
prietenii! Această crimă este a lui Odysseus. Nu-i altul din argei care s-o fi urzit 
şi împlinit vreodată. 

Mi-e frică, inima mi-e tulburată, că s-ar putea să-l fi-ntilnit pe Dolon şi să-l fi 
ucis. Căci, iată, e plecat de mult şi încă nu se-arată. 

VIZITIUL 

Eu nu ştiu cine-ş Odysseii despre care îmi vorbeşti, în schimb, cei care ne- 
au lovit pe noi nu sunt duşmanii. 

HEKTOR « 

Prea bine. Dacă asta-ti place, crede ce pofteşti. 

VIZITIUL O patrie, de ce nu mi-a fost dat să mor acasă? 
HEKTOR Să nu mori! Gloata morţilor e si asa destul de mare. 
VIZITIUL Eu încotro să mă îndrept, fără stăpîn, de unul singur? 
HEKTOR 
Te vei adăposti în casa mea si <rana> ţi-o vom vindeca. 
VIZITIUL. Cum ar putea să mă-ngrijească nişte miîini însîngerate? 
HEKTOR 
Nu va-nceta odată tracul ăsta să dea glas mereu aceleiaşi învinuiri? 

VIZITIUL 

Să piară ucigaşul! Eu prin cuvîntul meu nu te ţintesc pe tine, aşa cum dai să se- 
nţeleagă; Dreptatea ştie cine-i vinovatul. 

HEKTOR 

(către însoțitorii săi) 

Susţineţi-l şi duceţi-l în casa mea si îngrijiţi-l bine, să nu ne afle vină. 

(în timp ce vizitiul iese, sprijinit de cîțiva ostaşi, se adresează celorlalţi.) 

Voi mergeţi şi găsiţi-i pe cei rămaşi în Troia, pe Priamos si pe bătrîni; grăiţi-le 
să-ngroape <aliaţii> morţi la coturile drumurilor publice”. 

CORUL 

De ce, după marea izbîndă a Troiei, un zeu duşmănos prăvale iarăşi 

cetatea în doliu? 

Ce pregăteşte-mpotriva noastră? Ai! Ai! 

(Muza Terpsichora se iveşte deasupra scenei, tinînd în braţe trupul neînsuflețit 
al lui Rhesos.) 

Ah! Cine-i, rege, zeiţa care, deasupra frunţilor noastre, ţine în braţe un mort 
încă plin de sînge? Ne umple de teamă această ivire. 

MUZA 

Priviţi-mă, nu vă opreşte nimeni, .-troienilor. Sunt Muza cinştiţă de înţelepţi, una 
din cele fiouă surori”. Venit-am, văzîndu-mi feciorul drag ucis de vrăjmaşi 
mişeleşte. Cel care l-a omorît, Odysseus, vicleanul, va fi osîndit într-o zi, cum i se 
cuvine. 

Strofă 

într-un cîntec de jale, ţişnit din adîncul <inimii mele>, te plîng, copile! Crîncenă 
este durerea de mamă! De ce ai venit la Troia? Fără noroc, blestemată, 
călătorie! De ce ai plecat, îndărătnic, în pofida mustrărilor mele, în pofida 
rugăminţilor tatălui tău? Vai mie! cît sufăr din pricina ta, o, faţă nespus de 
dragă, nespus de dragă, copile, vai mie! 

CORIFEUL 

Atiîta cît îmi este-ngăduit, deşi nu sunt din spiţa ta <divină>, jelesc şi eu pentru 
vlăstarul tău. 

MUZA Antistrofă 

O, de-ar pieri Diomedes! O, de-ar pieri Odysseus, cel ce mă lasă fără copil, 
răpunîndu-mi nobilul fiu care n-avea pereche! 

<Piară> Helena, ce şi-a părăsit căminul, plecînd peste mări cu ibovnicul său 
frigian! Din pricina ei te-ai sfîrşit sub Ilion, fiu preaiubit, <ai căzut> la Troia; din 
pricina ei numeroase cetăţi fost-au golite de vajnicii lor războinici. 

Amarnic mi-ai frînt inima cît erai viu, fecior al lui Philâmmon, amarnic cînd ai 
coborit în Hades! Din semeţia ce te-a năruit şi din gîlceava ta cu Muzele mi s-a- 
ntîmplat c-am zămislit acest nefericit copil. 

Trecînd prin apele învolburate ale lui Strymon, am fost luată în culcuşu-i roditor 
de zeul rîului, cînd mă duceam cu celelalte Muze spre muntele bogat în aur, 
Pângaion; <mergeam> cu instrumentele la noi, să dăm o mare luptă muzicală, 
iscată de ilustrul, iscusitul Thâmyris, pe care l-am orbit <apoi>, deoarece şi-a 
ris adeseori de arta noastră. 

Cînd te-am născut pe tine <Rhesos> eu, din sfială faţă de surori, faţă de fecioria 
lor, te-am slobozit în apele vijelioase ale lui Strymon. lar tatăl tău, ca să te 
instruiască, nu te-a dat în grija unor mîini de muritor, ci fetelor 
izvoarelor“!. 

Crescut întru virtute de fecioare, tu ai domnit peste poporul trac şi-ai fost întîiul 
dintre toţi războinicii, copile. 

Atîta vreme cît n-ai părăsit pămîntul Traciei, să-ţi mîni la luptă cetele de care 
iubitoare, nu-mi era teamă că te voi 

vedea murind. 

Eu nu-ţi îngăduiam să mergi” vreodată la cetatea Ilion, ştiind ce soartă ţi se 
hărăzise. Insă soliile lui Hektor şi multele chemări ale bătrînilor cetăţii te-au 
hotărît să pleci, ca să le dai prietenilor ajutor. 

Tu singură, Athena, ai căşunat nenorocirea, nu Odysseus, nici fiul lui Tydeus; ei 
doar făptaşi au fost, nu punători la cale. Nu crede că de asta n-aş avea habar. 
Totuşi, noi Muzele, Surorile, cinstim în chip deosebit oraşul tău şi pe pămîntul 
tău ne-ntoarcem cel mai dest; acestora Orpheus le-a-mpărtăşit misterii de 
nespus şi el era văr bun cu Rhesos, pe care l-ai ucis&5. Musâiostf, veneratul 
cetăţean <atenian>, bărbatul, prin înţelepciunea lui, cel mai deplin, a dobîndit 
de la Apollon măiestria, şi de" la noi, Surorile. 


66 

Drept plată, ţin în braţe trupul fiului meu mort şi îl bocesc. 

Dar nimenea n-ar şti mai bine să-i plîngă soarta decît mine. 

CORIFEUL 

Degeaba vizitiul trac, o Hektor, ne-a învinovăţit că noi am pus la cale crima. 
HEKTOR 

Aceasta o ştiam; nu-mi trebuia prezicător să-mi spună că Rhesos a căzut în plasa 
uneltirilor lui Odysseus. 

Oare cînd am văzut războinicii Helladei tăbărînd pe glia noastră, nu trebuia să le 
trimit prietenilor soli, cerîndu-le să vină în ajutorul Troiei? Ba le-am trimis. Şi 
regele-a venit - ţinea de datoria lui - să-mpărtăşească greul nostru. Fără-ndoială, 
moartea lui mă întristează şi-acum sunt gata să-i ridic mormîntul şi pe rugul lui 
să ard belşug de straie scumpe. El ca prieten a venit şi a plecat răpus de soartă. 


V 


MUZA 

Nu. Rhesos nu va coborî în negrele pămîntului adîncuri; atît de mult am s-o 
implor să-mi dea-napoi sufletul lui pe tînăra nevastă a lui Hades, fiica 
proteguitoarei roadelor, Demeter®. Ea trebuie prietenilor lui Orpheus să le 
arate preţuire. 

Şi totuşi, pentru mine, fiul meu pe viitor va fi precum un mort ce nu poate vedea 
lumina zilei, căci nu va mai urca nicicînd acolo unde voi fi eu şi nu-şi va mai privi 
vreodată mama. 

într-un pămînt cu vine de argint, om-zeu, ascuns în peşteri, el va vieţui, 
asemenea profetului lui Bakchos ce locuieşte-n stînca muntelui, pe Pângaion$; 
el va fi venerat ca zeu al celor ce iau parte la misteriitE. 

Dar doliul meu va fi mai lesne de-ndurat decît acela al zeiţei mării, căci se va 
stinge şi vlăstarul ei, precum e ho-tărîrea sorții. 

întîi pe tine, Rhesos, te vom jelui în cîntecele noastre, apoi pe Achilleus, fiul 
zeiţei Thetis, îl vom plînge. Pal-lâs-Athena, care te-a ucis, nu va putea să-l mai 
salveze; atare lovitură, din tolba lui Loxias*”, îl va dobori! 

O voi, năpaste ale facerii de prunci, o chinuri ale muritorilor, oricine ştie 
limpede ce sunteţi va trăi fără copii; nu-i va mai naşte, ca pe urmă să-i îngroape! 
(Muza, cu leul lui Rhesos în braţe, dispare.) 

CORIFEUL 

De îngroparea tracului se îngrijeşte maică-sa. Dar, Hektor, dacă vrei să 
împlineşti ce ai în gînd, acum e clipa: iată zorii zilei. 

HEKTOR 

Porniţi, daţi aliaților poruncă să se-narmeze grabnic şi să-nhame perechile de 
bidivii la care, s-apuce torţe-n mîini şi să aştepte chemarea trîimbiţei 
tyrrheniene”"! Sfărmînd lucrările de apărare, le voi străpunge-aheilor armata şi 
flota <de pe ţărm> o voi aprinde. Sunt sigur, azi troienii vor vedea, în acelaşi 
timp cu razele de soare, cum le răsare ziua liberării. 

CORUL 

Ascultaţi-l pe rege. Plecaţi şi duceţi poruncile lui aliaţilor noştri. Poate că zeul 
care ţine cu noi ne va da biruinţa. 


